Magurka (vrch v Spišskej Magure)

Magurka () je vrch v pohorí Spišská Magura. Leží nad obcou Ždiar, približne  severozápadne od Spišskej Belej. 

 Poloha 
Nachádza sa v strednej časti pohoria, v geomorfologickom podcelku Repisko. Leží v Prešovskom kraji, na hranici okresov Kežmarok a Poprad a zasahuje na katastrálne územie obcí Osturňa, Malá Franková a Ždiar. Najbližšími sídlami sú na južnom úpätí situovaný Ždiar a severovýchodne ležiaca Malá Franková, severne sa nachádza Osturňa a Veľká Franková a východne Jezersko, Reľov a Lendak.

 Opis 
Magurka leží v hlavnom hrebeni medzi Slodičovským vrchom () a Javorinkou (). Severným smerom sa nachádza Solisko (), Zlomiská () a Vysoký vrch (), západným Okrúhla (), Repisko (), Javorinka a Havran (), južným leží Hlúpy (), Javorinka (), Skalka () a Pálenica () a východne Slodičovský vrch (), Bukovina (), Furmanec () a Plašný vrch ().Vysoké Tatry. Letná turistická mapa. 1 : 50 000. Harmanec: VKÚ, a. s. Severnú časť hrebeňa odvodňujú prítoky Osturnianskeho potoka v povodí Dunajca, voda z južných svahov odteká prítokmi Bielej do rieky Poprad. V blízkosti vrcholu prechádza dvojica značených turistických chodníkov a v blízkom sedle je významná križovatka značených trás. Hrebeňom vedie hranica ochranného pásma Pieninského národného parku a ochranného pásma Tatranského národného parku. 

 Výhľady 
Vrchol pokrýva nesúvislý riedky lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy Spišskej Magury, susedné Belianske Tatry, Levočské vrchy, Babiu horu a mnohé prihraničné vrchy južného Poľska.

 Prístup 
 po  červenej značke:
 od juhu zo Ždiaru 
 od severu z obce Malá Franková
 po  modrej turistickej značke hlavným hrebeňom:
 od východu z Magurského sedla cez Smrečiny a Malú poľanu
 od západu zo Strednice cez Javorinku
 po  žltej značke od severu z obce Osturňa

 Referencie 

 Pozri aj 
 Spišská Magura
 Repisko (geomorfologický podcelok)
 Zoznam vrcholov v Spišskej Magure

 Iné projekty 

 Externé odkazy 
 Poloha na turistickej mape

Kategória:Vrchy v Spišskej Magure
Kategória:Tisícovky na Slovensku
Kategória:Vrchy v okrese Kežmarok
Kategória:Vrchy v okrese Poprad
Kategória:Malá Franková
Kategória:Ždiar
Kategória:Osturňa